pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ชี้แจงกรณีน้ำท่วมอุโมงค์ทางลอดใต้ถนนมอเตอร์เวย์
วันพุธที่ 28 กรกฎาคม 2564
กรมทางหลวง กระทรวงคมนาคม ชี้แจงกรณีน้ําท่วมอุโมงค์ทางลอดใต้ถนนมอเตอร์เวย์
พร้อมเร่งแก้ไขเพื่ออํานวยความสะดวกปลอดภัยให้กับประชาชนโดยเร็วที่สุด
กรมทางหลวงชี้แจงกรณีน้ําท่วมอุโมงค์ทางลอดใต้ถนนมอเตอร์เวย์ พร้อมเร่งแก้ไขเพื่ออํานวยความสะดวกปลอดภัยให้กับประชาชนโดยเร็วที่สุด
ตามที่มีสื่อมวลชนได้นําเสนอข่าว เมื่อวันที่ 27 กรกฎาคม 2564 ในกรณีประชาชนในตําบลกลางดง อําเภอปากช่อง จังหวัดนครราชสีมา ได้รับความเดือดร้อนจากน้ําท่วมอุโมงค์ทางลอดใต้ถนนมอเตอร์เวย์ ทําให้ไม่สามารถสัญจรได้อย่างสะดวก ซึ่งสาเหตุเกิดจากการที่กรมทางหลวง (ทล.) กระทรวงคมนาคม ได้ก่อสร้างทางหลวงพิเศษระหว่างเมืองหมายเลข 6 (มอเตอร์เวย์) สายบางปะอิน - นครราชสีมา เนื่องจากแนวเส้นทางมอเตอร์เวย์ผ่ากลางหมู่บ้าน จึงมีการสร้างอุโมงค์ทางลอด เพื่อให้ประชาชนทั้ง 2 ฝั่งสามารถสัญจรไป - มาได้ แต่เพราะอุโมงค์มีความลึก 3 - 4 เมตร จากระดับพื้นดินปกติ เมื่อฝนตกลงมา น้ําพร้อมดินโคลนจึงไหลเข้าไปท่วมอุโมงค์ โดยเรียกร้องให้มีการแก้ไขปัญหาดังกล่าว นั้น
ทล. ได้ตรวจสอบและขอเรียนชี้แจง ดังนี้ ตําแหน่งทางลอดดังกล่าว อยู่ที่ กม. 89+193 ในโครงการก่อสร้างทางหลวงพิเศษระหว่างเมือง (มอเตอร์เวย์) สาย 6 บางปะอิน - สระบุรี - นครราชสีมา ซึ่งในระหว่างดําเนินการก่อสร้าง มีการร้องเรียนจากประชาชนในพื้นที่ ขอให้ทําทางลอดเพื่อเชื่อมชุมชนสองฝั่ง แทนการใช้ถนนบริการ หรือถนนท้องถิ่น แล้วไปกลับรถที่บริเวณใต้สะพานข้าม (Overpass) ที่ กม. 90+125 ซึ่งห่างออกไปประมาณ 930 เมตร ทล. จึงได้พิจารณาแก้ไขแบบโดยปรับปรุงเป็นทางลอดที่ความสูงช่องลอด 3.50 เมตร เพื่อให้รถขนาดใหญ่วิ่งผ่านได้ ทั้งนี้ในระหว่างการมีส่วนร่วมได้มีการแจ้งในเบื้องต้นแล้วว่า มีโอกาสที่น้ําจะท่วมทางลอดได้ในช่วงฝนตกหนัก ซึ่งอาจจําเป็นต้องหยุดใช้งานชั่วคราว
โดยมีแนวทางการดําเนินการแก้ไขปัญหา ดังนี้
1. แก้ปัญหาเฉพาะหน้า เมื่อเกิดฝนตกหนัก ได้ส่งรถสูบน้ําไปช่วยสูบน้ํา และขุดลอกดินออก ซึ่งอาจทําให้ประชาชนได้รับความเดือดร้อน สัญจรไม่สะดวก
2. ทล. ได้เร่งพิจารณาการแก้ไขปัญหาอย่างถาวร ใน 2 แนวทางเลือก ดังนี้
- แนวทางเลือกที่ 1 คือ การยกระดับผิวทางลอดประมาณ 1 เมตร ให้มีระดับสูงกว่าพื้นที่รอบข้าง และให้พ้นระดับน้ําท่วม ซึ่งจะทําให้ความสูงช่องลอดเหลือ 2.50 เมตร ซึ่งรถส่วนใหญ่สามารถใช้สัญจรได้ตามปกติ ส่วนรถที่มีความสูงเกิน 2.50 เมตร ให้ไปใช้ทางหลวงหมายเลข 2220 ห่างจากจุดนี้ประมาณ 930 เมตร
- แนวทางเลือกที่ 2 คือ การปรับปรุงระบบระบายน้ํา แนวทางนี้ความสูงช่องลอดคงไว้ได้ 3.50 เมตร เท่าเดิม แต่ต้องดําเนินการออกแบบ ติดตั้งระบบสูบน้ํา บ่อพักน้ํา และพื้นที่ทิ้งน้ํา ซึ่งต้องขอใช้พื้นที่นอกเขตทางหลวง รวมทั้งพิจารณาการบริหารจัดการ และการบํารุงรักษาระบบสูบน้ําต่อเนื่องในระยะยาว
จากการตรวจสอบพื้นที่หน้างาน และพิจารณาในมิติต่าง ๆ ในเบื้องต้น เห็นควรปรับปรุงแก้ไขตามแนวทางเลือกที่ 1 แต่อย่างไรก็ตาม ทล. จําเป็นต้องดําเนินการทําการมีส่วนร่วมประชาชนที่ได้รับผลกระทบ เพื่อเลือกแนวทางที่เหมาะสมที่สุดต่อไป
ทล. ต้องขออภัยในความไม่สะดวกมา ณ โอกาสนี้ ที่ทําให้ประชาชนได้รับความเดือดร้อน และจะเร่งดําเนินการปรับปรุงแก้ไขปัญหานี้โดยเร็ว หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่าย 24 ชั่วโมง)
รัฐบาลไทย-ข่าวทำเนียบรัฐบาล-“ธนกร” มั่นใจ ประชาชนยังหนุน พล.อ.ประยุทธ์ ชี้ผลโพลพิสูจน์ชัด คนไทยยังต้องการให้ถือธงนำบริหารประเทศ ลั่น นายกฯ เดินหน้าลุยทำงานช่วยประชาชนฝ่าโควิด-19 ไม่สนเกมส์การเมือง
วันพุธที่ 19 มกราคม 2565
“ธนกร” มั่นใจ ประชาชนยังหนุน พล.อ.ประยุทธ์ ชี้ผลโพลพิสูจน์ชัด คนไทยยังต้องการให้ถือธงนําบริหารประเทศ ลั่น นายกฯ เดินหน้าลุยทํางานช่วยประชาชนฝ่าโควิด-19 ไม่สนเกมส์การเมือง
“ธนกร” มั่นใจ ประชาชนยังหนุน พล.อ.ประยุทธ์ ชี้ผลโพลพิสูจน์ชัด คนไทยยังต้องการให้ถือธงนําบริหารประเทศ ลั่น นายกฯ เดินหน้าลุยทํางานช่วยประชาชนฝ่าโควิด-19 ไม่สนเกมส์การเมือง
วันที่ 19 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบเสียงสะท้อนและทุกกําลังใจของคนไทยผ่านผลสํารวจความนิยมต่อนายกรัฐมนตรี จาก สํานักวิจัยซูเปอร์โพล (SUPER POLL) ที่ทําการสํารวจความคิดเห็นของประชาชนทุกสาขาอาชีพกระจายทั่วทุกภูมิภาคของประเทศ ระหว่างวันที่ 10 - 15 มกราคม 2565 ที่ผ่านมา โดยส่วนใหญ่หรือร้อยละ 82.0 ยังต้องการให้ พล.อ.ประยุทธ์เป็นผู้ถือธงนํา เพราะกล้าเปลี่ยนแปลงการเมืองใหม่ การบริหารงานใหม่ ๆ กล้าทําในสิ่งที่ถูกต้อง หลุดออกจากการบริหารประเทศแบบรัฐราชการ นอกจากนี้ ส่วนใหญ่หรือร้อยละ 74.3 ยังระบุว่า ให้กําลังใจนายกรัฐมนตรี ที่กล้าทําในสิ่งที่ถูกต้อง เลือกประชาชนมากกว่าผลประโยชน์ และการเกรงใจทางการเมือง รวมทั้งการเกี้ยเซียะผลประโยชน์กับข้าราชการ ซึ่งส่วนใหญ่หรือร้อยละ 69.9 ระบุด้วยว่า ในเวลานี้ยังไม่เห็นใครที่เหมาะสมกับตําแหน่งนายกรัฐมนตรีมากกว่า พล.อ.ประยุทธ์
นายธนกร กล่าวอีกว่า ที่สําคัญ ผลโพลยังชี้ให้เห็นด้วยว่า เสียงส่วนใหญ่หรือร้อยละ 71.3 นั้น ทราบถึงการบริหารประเทศตลอดระยะเวลาที่ผ่านมาของ พล.อ.ประยุทธ์ ว่า นายกรัฐมนตรีกล้าที่จะออกมารับผิดชอบทุกเรื่องวิกฤตในนามของรัฐบาล แม้ว่าจะเป็นเพราะหน่วยงานในหน้าที่อาจจะปล่อยปละละเลยจนมีการสะสมปัญหา ซึ่งเป็นการพิสูจน์ได้อย่างชัดเจนว่า ประชาชนยังให้การสนับสนุน พล.อ.ประยุทธ์ ดังนั้น นายกรัฐมนตรีจะยังคงทํางานหนักเพื่อประชาชน เดินหน้าช่วยเหลือประชาชนเพื่อฝ่าวิกฤตโควิด-19 ไปด้วยกันโดยไม่สนเกมส์การเมือง จะขอเดินหน้าทํางานเพื่อแก้ปัญหาความเดือดร้อนให้กับประชาชนเท่านั้น
“ผลโพลสะท้อนเสียงประชาชนได้เป็นอย่างดีว่า วันนี้ประชาชนยังคงเชื่อมั่น ยังคงให้กําลังใจ และยังไม่เห็นว่าจะมีใครที่เหมาะสมกับตําแหน่งนายกรัฐมนตรีมากไปกว่า พล.อ.ประยุทธ์ ทั้งนี้ รัฐบาลภายใต้การนําของ พล.อ.ประยุทธ์ ใช้ความจริงใจในการแก้ปัญหาวิกฤตของชาติบ้านเมืองและความเดือดร้อนของประชาชน ซึ่งท่านนายกฯ มุ่งมั่นและทุ่มเทในการแก้ปัญหา มองถึงความต้องการของพี่น้องประชาชนเป็นหลัก เพื่อบรรเทาความเดือดร้อนให้กับพี่น้องประชาชนโดยเร็วที่สุด โดยเฉพาะการแก้ปัญหาทุจริตคอร์รัปชันที่ฝังรากลึกในสังคมไทยมาอย่างยาวนานนั้น ผมยังนึกไม่ออกว่า จะมีผู้นําคนไหนอีกในขณะนี้ ที่เด็ดขาดและกล้าตัดสินใจทําในสิ่งที่ถูกต้อง ยึดประโยชน์ของประชาชนเป็นที่ตั้งได้มากไปกว่า พล.อ.ประยุทธ์” นายธนกร กล่าว
รัฐบาลไทย-ข่าวทำเนียบรัฐบาล-รองปลัดฯ อำพันธุ์ นำทีมตรวจติดตามโครงการต่าง ๆของกระทรวงเกษตรฯ ในพื้นที่ จ.สระแก้ว
วันศุกร์ที่ 8 ตุลาคม 2564
รองปลัดฯ อําพันธุ์ นําทีมตรวจติดตามโครงการต่าง ๆของกระทรวงเกษตรฯ ในพื้นที่ จ.สระแก้ว
รองปลัดฯ อําพันธุ์ นําทีมตรวจติดตามโครงการต่าง ๆของกระทรวงเกษตรฯ ในพื้นที่ จ.สระแก้ว เน้นย้ําให้ทุกหน่วยงานบูรณาการการทํางานร่วมกัน เพื่อให้งานสําเร็จลุล่วงตามเป้า
นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามความก้าวหน้าผลการดําเนินงานโครงการตามนโยบายสําคัญของกระทรวงเกษตรและสหกรณ์ ระหว่างวันที่ 7 – 8 ตุลาคม 2564 ณ จังหวัดสระแก้ว โดยในวันที่ 7 ตุลาคม 2564 ได้ติดตามโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ในอําเภอตาพระยา ซึ่งมีการทําลายมันสําปะหลังที่เกิดการระบาดของโรคใบด่างตามโครงการ และปลูกพืชอื่นทดแทนหลังจากการทําลายแปลง เช่น มะม่วงหิมพานต์ ข้าวไร่ และไผ่ เป็นต้น เพื่อพักแปลงให้ปลอดจากโรคก่อนปลูกมันในฤดูกาลใหม่ จํานวน 2 แปลง พร้อมติดตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ซึ่งจังหวัดสระแก้ว มีกลุ่มเป้าหมายที่เข้าร่วมโครงการ จํานวน 44 กลุ่ม วงเงินงบประมาณ130,722,512.05 บาท โดยดําเนินการตามแผนการใช้จ่ายงบประมาณไปแล้ว 42 แปลง จาก 44 แปลง โดยคาดจะดําเนินการเบิกจ่ายแล้วเสร็จภายในเดือนตุลาคมนี้
นอกจากนี้ ยังได้ทําพิธีมอบเครื่องจักรกลการเกษตร ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อําเภอตาพระยา ให้แก่กลุ่มเกษตรกรแปลงใหญ่ จํานวน 9 กลุ่ม เพื่อนําไปดําเนินการตามวัตถุประสงค์โครงการต่อไป และเข้าเยี่ยมชมศูนย์เรียนรู้ฯด้านการเกษตรภายในกองกํากับการหน่วยเฉพาะกิจ กองกําลังบูรพา อําเภอตาพระยา
สําหรับในวันที่ 8 ตุลาคม 2564 ได้ลงพื้นที่ติดตามโครงการ 1 ตําบล 1 กลุ่มเกษตรทฤษฎีใหม่ เพื่อติดตามการดําเนินงานส่งเสริมกลุ่มเกษตรทฤษฎีใหม่ตําบลต้นแบบ ณ หมู่ที่ 2 ตําบลวังใหม่ อําเภอวังสมบูรณ์ เพื่อขับเคลื่อนให้เกษตรกรที่เข้าร่วมโครงการรวมกลุ่มกันผลิตและทําการตลาดและเป็นต้นแบบด้านการทําเกษตรทฤษฎีใหม่เพื่อการขยายผลในพื้นที่ และได้ติดตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ ที่ทําการกลุ่มแปลงใหญ่ผักเพื่อใจคลองมะละกอ หมู่ที่ 14 ตําบลสระขวัญ อําเภอเมืองสระแก้ว โดยการตรวจติดตามงานในครั้งนี้ การดําเนินงานของทุกโครงการมีผลการดําเนินงานที่ดี เป็นไปตามแผนที่วางไว้ และได้เน้นย้ําให้ทุกหน่วยงานบูรณาการการทํางานร่วมกัน เร่งดําเนินการโครงการให้แล้วเสร็จตามแผนที่วางไว้ และติดตามดูแลอย่างต่อเนื่องให้กลุ่มเกษตรกรสามารถดําเนินงานได้สําเร็จตามวัตถุประสงค์โครงการต่อไป
รัฐบาลไทย-ข่าวทำเนียบรัฐบาล-รมว.สุชาติ เร่งเพิ่มหลักสูตรอบรม Online หลังได้รับความสนใจ ยอด View ทะลุ 5 แสน
วันเสาร์ที่ 25 มิถุนายน 2565
รมว.สุชาติ เร่งเพิ่มหลักสูตรอบรม Online หลังได้รับความสนใจ ยอด View ทะลุ 5 แสน
รมว.แรงงาน นายสุชาติ ชมกลิ่น เผย มีผู้เข้าชมหลักสูตรการฝึกอบรมผ่านเว็บไซต์ของกรมพัฒนาฝีมือแรงงาน DSD Online Training จํานวน 517,524 คน มี 7 รายวิชาด้านดิจิทัลมีผู้เรียนออนไลน์มากที่สุด เร่งให้เพิ่มหลักสูตร Online ให้บริการมากขึ้น
รัฐบาลไทย-ข่าวทำเนียบรัฐบาล-สธ.ร่วม กทม.จัด 3 บริการเร่งฉีดวัคซีนโควิดเข็มกระตุ้น "แรงงานต่างด้าว-คนทั่วไป-ติดบ้านติดเตียง"
วันจันทร์ที่ 28 มีนาคม 2565
สธ.ร่วม กทม.จัด 3 บริการเร่งฉีดวัคซีนโควิดเข็มกระตุ้น "แรงงานต่างด้าว-คนทั่วไป-ติดบ้านติดเตียง"
กระทรวงสาธารณสุข เผย โควิด 19 พื้นที่ กทม. ยังระบาดต่อเนื่อง ผู้เสียชีวิตเป็นกลุ่มสูงอายุ มีโรคประจําตัว และไม่ได้ฉีดวัคซีน เร่งจัดบริการ 3 รูปแบบออกฉีดเข็มกระตุ้นกลุ่มแรงงานต่างด้าว เปิด 6 ศูนย์ฉีดนอกสถานพยาบาลสําหรับคนทั่วไป
กระทรวงสาธารณสุข เผย โควิด19 พื้นที่ กทม. ยังระบาดต่อเนื่อง ผู้เสียชีวิตเป็นกลุ่มสูงอายุ มีโรคประจําตัวและไม่ได้ฉีดวัคซีน เร่งจัดบริการ3 รูปแบบออกฉีดเข็มกระตุ้นกลุ่มแรงงานต่างด้าว เปิด 6 ศูนย์ฉีดนอกสถานพยาบาลสําหรับคนทั่วไป และฉีดเชิงรุกถึงบ้านในกลุ่มผู้สูงอายุ ติดบ้านติดเตียง
วันนี้ (28 มีนาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.สุทัศน์ โชตนะพันธ์ ผู้อํานวยการสถาบันป้องกันควบคุมโรคเขตเมือง กรมควบคุมโรค แถลงสถานการณ์โควิด 19 และหน่วยฉีดวัคซีนเพื่อกลุ่ม 608 ใน กทม. ว่า สถานการณ์โรคโควิด 19 พื้นที่ กทม.ในสัปดาห์ที่ผ่านมา ยังพบการระบาดอย่างต่อเนื่อง ปัจจัยเสี่ยงเกิดจากการสัมผัสใกล้ชิดกับผู้ป่วยยืนยันการเดินทางหรือปฏิบัติงานในพื้นที่เสี่ยง/แหล่งชุมชน การทํากิจกรรมร่วมกัน โดยเฉพาะการรับประทานอาหารหรือสังสรรค์ มีรายงานผู้เสียชีวิตวันละ 8-12 ราย ข้อมูลตั้งแต่วันที่ 1 มกราคม - 27 มีนาคม 2565 ผู้เสียชีวิตรวม 445 ราย กระจายในทุกเขต ส่วนใหญ่อายุเกิน 60 ปีขึ้นไป มีโรคประจําตัว และยังไม่ได้รับวัคซีน โดยเฉพาะวัคซีนเข็มกระตุ้น ซึ่งภาพรวมมีความครอบคลุม 61.98% จึงต้องเร่งทําความเข้าใจให้กลุ่มผู้สูงอายุ ผู้ที่มีโรคประจําตัวมารับเข็มกระตุ้นหากครบกําหนด
สําหรับการฉีดวัคซีนในพื้นที่ กทม. กรมควบคุมโรค ร่วมกับ กทม.และหน่วยงานต่างๆ จัดบริการ3 กิจกรรมหลัก คือ 1.การจัดหน่วยเชิงรุกฉีดวัคซีนเข็มกระตุ้นให้แก่แรงงานต่างด้าวใน กทม. โดยจัดรถสนับสนุนการฉีดวัคซีนออกให้บริการในพื้นที่ต่างๆ สามารถขอเข้ารับบริการได้ทันที 2.จัดศูนย์ฉีดวัคซีนนอกสถานพยาบาลสําหรับประชาชนทั่วไป 6 ศูนย์ คือ ธัญญาพาร์ค, เซ็นทรัลพระราม 3, เซ็นทรัลปิ่นเกล้า, เซ็นทรัลอีสวิลล์, โรบินสันลาดกระบัง และอาคารกีฬาเวสน์1 ศูนย์เยาวชนกรุงเทพมหานคร รับบริการได้ทั้งการลงทะเบียนผ่านแอปพลิเคชัน QueQหรือวอล์กอิน กรณีเป็นเด็กอายุต่ํากว่า 12 ปี ได้จัดวัคซีนสําหรับเด็กไว้ให้บริการเฉพาะที่ศูนย์ฉีดอาคารกีฬาเวสน์ และ 3.การจัดหน่วยเคลื่อนที่เร็วบริการฉีดวัคซีน สําหรับผู้สูงอายุหรือกลุ่มโรคประจําตัวติดบ้านติดเตียงซึ่งศูนย์บริการสาธารณสุขของ กทม. จะประสานแต่ละชุมชนเพื่อออกให้บริการ
สําหรับมาตรการสงกรานต์ในพื้นที่ กทม. คณะกรรมการโรคติดต่อกรุงเทพมหานคร จะมีการประชุมในวันที่29 มีนาคมนี้ เบื้องต้นสามารถจัดกิจกรรมสงกรานต์ได้ แต่งดการสาดน้ํา ประแป้ง ส่วนมาตรการเรื่องอื่นๆ ขอให้รอผลการหารือในที่ประชุมก่อน นพ.สุทัศน์กล่าว
********************************************** 28 มีนาคม 2565
รัฐบาลไทย-ข่าวทำเนียบรัฐบาล-“อนุทิน” เผยไทยฉีดวัคซีนโควิดเข็มแรกทะลุ 50 ล้านคน เตือนทำใบรับรองวัคซีนปลอมมีความผิดอาญา
วันอังคารที่ 14 ธันวาคม 2564
“อนุทิน” เผยไทยฉีดวัคซีนโควิดเข็มแรกทะลุ 50 ล้านคน เตือนทําใบรับรองวัคซีนปลอมมีความผิดอาญา
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยฉีดวัคซีนโควิด 19 เข็มแรกได้ 50 ล้านคนตามเป้าหมายแล้ว ขอประชาชนออกมารับวัคซีนให้ครบโดส เพื่อเข้าร่วมงานเทศกาลปีใหม่ได้อย่างปลอดภัย พร้อมเตือนผู้รับจ้างทําใบรับรองฉีดวัคซีนปลอม มีความผิดทาง
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยฉีดวัคซีนโควิด 19 เข็มแรกได้ 50 ล้านคนตามเป้าหมายแล้ว ขอประชาชนออกมารับวัคซีนให้ครบโดส เพื่อเข้าร่วมงานเทศกาลปีใหม่ได้อย่างปลอดภัย พร้อมเตือนผู้รับจ้างทําใบรับรองฉีดวัคซีนปลอม มีความผิดทางอาญาถึงขั้นติดคุก ขอประชาชนอย่าหลงเชื่อตกเป็นเหยื่อ
วันนี้ (14 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงความคืบหน้าการฉีดวัคซีนโควิด 19 ของประเทศไทย ว่า ขณะนี้อัตราการฉีดวัคซีนทยอยเพิ่มขึ้นอย่างช้า ๆ เนื่องจากที่ผ่านมามีผู้เข้ามารับวัคซีนจํานวนมากแล้ว ล่าสุด ข้อมูลที่รายงานผ่านระบบหมอพร้อม วันที่ 14 ธันวาคม 2564 จนถึงเวลา 12.30 น. สามารถฉีดได้ 140,461 โดส สะสม 97,893,176 โดส แบ่งเป็นเข็มแรก 50,012,231 ราย ซึ่งเกิน 50 ล้านคนตามเป้าหมายที่ตั้งไว้แล้ว ส่วนเข็มที่สอง 43,572,451 รายเข็มที่สาม 4,266,735 ราย และเข็มที่สี่ 41,759 ราย ทั้งนี้ กระทรวงสาธารณสุขยังเดินหน้าให้บริการวัคซีนโควิด 19อย่างต่อเนื่อง ทั้งผู้ที่ยังไม่ได้รับวัคซีนเลย ผู้ที่ยังไม่ได้รับวัคซีนครบ 2 เข็ม รวมถึงการฉีดกระตุ้นเข็มที่ 3 เพื่อเพิ่มภูมิคุ้มกันตามช่วงเวลาที่กําหนด โดยร่นระยะเวลาให้ผู้ที่ฉีดวัคซีนโควิด 19 ครบ 2 เข็ม ทั้งวัคซีนชนิดเดียวกันหรือสูตรไขว้ ได้ฉีดเข็มกระตุ้นหลังฉีดเข็มสองแล้ว 3 เดือน ดังนั้น ผู้ที่ฉีดครบ 2 เข็มในช่วงเดือนสิงหาคม-กันยายนจะสามารถมารับวัคซีนเข็มกระตุ้นได้ในเดือนธันวาคมนี้
“ขอให้ประชาชนออกมารับวัคซีนโควิดให้ครบโดส เนื่องจากช่วงเทศกาลปีใหม่นี้ การจัดงานต่าง ๆ ศบค.กําหนดให้ผู้ประกอบการ พนักงาน และลูกค้าที่จะเข้าร่วมงาน ต้องฉีดวัคซีนโควิดครบ 2 เข็ม จึงจะสามารถเข้าร่วมงานได้อย่างปลอดภัย” นายอนุทินกล่าว
นายอนุทินกล่าวต่อว่า ส่วนกรณีในโซเชียลมีเดียมีการโพสต์รับจ้างทําใบรับรองการฉีดวัคซีนปลอม ขอย้ําว่า นอกจากเป็นอันตรายต่อตนเองและคนรอบข้างแล้ว ยังเป็นการกระทําผิดกฎหมาย มีความผิดทางอาญา อาจมีโทษจําคุกได้ จึงไม่คุ้มค่าอย่างยิ่ง ทั้งนี้ ใบรับรองการฉีดวัคซีนจริงจะมีคิวอาร์โคดที่ระบุชื่อคนฉีดวันที่ฉีด สถานที่ฉีด ผู้ให้บริการฉีด ยี่ห้อวัคซีนและหมายเลขประจําขวดวัคซีน จึงพิสูจน์ได้ว่าเป็นใบรับรองจริงหรือปลอมดังนั้น ขอประชาชนอย่าตกเป็นเหยื่อผู้กระทําผิด และหากมีข้อมูลของผู้กระทําผิดในเรื่องนี้ ขอให้แจ้งเบาะแสต่อเจ้าหน้าที่ตํารวจ เพื่อดําเนินการตามกฎหมายอย่างเข้มงวดต่อไป
*********************************** 14 ธันวาคม 2564
รัฐบาลไทย-ข่าวทำเนียบรัฐบาล-ครม. เคาะร่างประกาศ “สินค้าละเมิดลิขสิทธิ์ ห้ามส่งออก - นำเข้า - ผ่านราชอาณาจักร”
วันพุธที่ 5 มกราคม 2565
ครม. เคาะร่างประกาศ “สินค้าละเมิดลิขสิทธิ์ ห้ามส่งออก - นําเข้า - ผ่านราชอาณาจักร”
.....
ที่ประชุม ครม. (4 ม.ค. 65) เห็นชอบร่างประกาศกระทรวงพาณิชย์ เรื่อง กําหนดให้สินค้าละเมิดเครื่องหมายการค้าและสินค้าละเมิดลิขสิทธิ์เป็นสินค้าที่ต้องห้ามส่งออก ห้ามนําเข้า และห้ามนําผ่านราชอาณาจักร พ.ศ. .... เพื่อปรับปรุงกฎหมายให้สอดคล้องกับปัจจุบัน และยกระดับการป้องกันและปราบปรามการละเมิดทรัพย์สินทางปัญญาให้มีประสิทธิภาพมากขึ้น มีสาระสําคัญ ดังนี้
.
1.กําหนดให้สินค้าละเมิดเครื่องหมายการค้าและสินค้าละเมิดลิขสิทธิ์ เป็นสินค้าต้องห้ามส่งออก ห้ามนําเข้า และห้ามนําผ่านราชอาณาจักร ยกเว้นกรณีของติดตัวในปริมาณที่ไม่มากเกินสมควร โดยไม่มีลักษณะในเชิงพาณิชย์
2.กําหนดให้เจ้าของเครื่องหมายการค้าหรือเจ้าของลิขสิทธิ์ สามารถแจ้งข้อมูลต่อพนักงานศุลกากรตามหลักเกณฑ์ วิธีการ และเงื่อนไขที่กรมศุลกากรกําหนด เพื่อการตรวจสอบสินค้าที่อาจมีการละเมิดเครื่องหมายการค้าหรือะเมิดลิขสิทธิ์
.
ประกาศฯ ดังกล่าว จะมีผลบังคับใช้เมื่อพ้นกําหนด 90 วัน นับแต่วันประกาศในราชกิจจานุเบกษา
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ชื่นชม มุกดาหาร ปฏิบัติตามแผนเผชิญเหตุ แก้ไขสถานการณ์ ร.ร.คำสร้อยพิทยาสรรค์ ย้ำ 7 มาตรการเปิดสถานศึกษา
วันเสาร์ที่ 6 พฤศจิกายน 2564
นายกฯ ชื่นชม มุกดาหาร ปฏิบัติตามแผนเผชิญเหตุ แก้ไขสถานการณ์ ร.ร.คําสร้อยพิทยาสรรค์ ย้ํา 7 มาตรการเปิดสถานศึกษา
นายกฯ ชื่นชม มุกดาหาร ปฏิบัติตามแผนเผชิญเหตุ แก้ไขสถานการณ์ ร.ร.คําสร้อยพิทยาสรรค์ ย้ํา 7 มาตรการเปิดสถานศึกษา
เมื่อวันที่ 6 พ.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ชื่นชมการทํางานของบุคลากรสาธารณสุข ตลอดจนความร่วมมือจากทุกภาคส่วน ในการตรวจหาเชื้อโควิด-19 ของนักเรียนและครูโรงเรียนคําสร้อยพิทยาสรรค์ อ.นิคมคําสร้อย จ.มุกดาหาร ภายหลังตรวจคัดกรองด้วยชุดตรวจ Antigen test kit (ATK) พบผลบวกในครูและนักเรียนจํานวนมาก กระทั่งทีมสอบสวนควบคุมโรค (CDCU) ลงพื้นที่ตรวจเพื่อยืนยันผลตรวจทางห้องปฏิบัติการ รวมถึงได้คัดกรองนักเรียนและบุคลากรที่เกี่ยวข้องในโรงเรียน จํานวน 1,106 คน ผลตรวจยืนยันทางห้องปฏิบัติการ (RT-PCR) เป็นลบ (Not detected) ไม่พบเชื้อทุกราย ทําให้สถานการณ์ในพื้นที่ดังกล่าวคลี่คลายลง
โดยนายกรัฐมนตรี ได้ติดตามกระบวนการทํางานดังกล่าว โดยทุกหน่วยงานเร่งแก้ไขสถานการณ์อย่างรวดเร็ว ขณะที่หน่วยงานด้านสาธารณสุขก็ได้ปฏิตามแผนการเผชิญเหตุอย่างมีประสิทธิภาพ พร้อมได้ประสานความร่วมมือกับองค์การปกครองส่วนท้องถิ่น ตลอดจนผู้ปกครองของนักเรียน และภาคเอกชน ทําให้ได้รับความร่วมมือเป็นอย่างดี เป็นผลให้ตรวจหาเชื้อดังกล่าวผ่านไปได้ด้วยความเรียบร้อย สามารถแก้ไขสถานการณ์ได้ในเวลาอันสั้น
น.ส.ไตรศุลี กล่าวว่า สําหรับชุดตรวจ ATK ที่ใช้ตรวจในโรงเรียนคําสร้อยพิทยาสรรค์อ.นิคมคําสร้อย จ.มุกดาหาร กระทรวงสาธารณสุขจะมีการตรวจสอบหาสาเหตุที่ ATK ให้ผลบวกอีกครั้ง ว่าเกิดขึ้นจากเหตุใดและจะแจ้งให้ประชาชนรับทราบโดยเร็ว ย้ําว่า กระบวนการตรวจด้วยชุดตรวจ ATK เป็นขั้นตอนการคัดกรองกลุ่มเสี่ยงในเบื้องต้น โดยขั้นตอนสุดท้าย จะต้องได้รับการตรวจยืนยันผลทางห้องปฏิบัติการ (RT-PCR)
น.ส.ไตรศุลี กล่าวว่า นายกรัฐมนตรี เน้นน้ําให้สถานศึกษาปฏิบัติตาม 7 มาตรการเข้มในการเปิดการเรียนการสอนอย่างเคร่งครัด ไม่ว่าจะเป็น1. ประเมินความพร้อม 2. จัดกิจกรรมรูปแบบ Small Bubble 3. จัดระบบให้บริการอาหารตามหลักสุขาภิบาลอาหารและหลักโภชนาการ 4. ด้านอนามัยสิ่งแวดล้อม ตามเกณฑ์มาตรฐาน 5. จัด School Isolation แผนเผชิญเหตุ และมีการซักซ้อม 6. ควบคุมดูแลการเดินทางจากบ้านไปโรงเรียน และ7. จัดให้มี School Pass สําหรับนักเรียน ครู และบุคลากรในสถานศึกษา
-----------------
รัฐบาลไทย-ข่าวทำเนียบรัฐบาล-กสร. รุกแก้ปัญหาค้ามนุษย์ ยกระดับสู่ Tier 1 พุ่งเป้าขจัดการใช้แรงงานเด็ก
วันศุกร์ที่ 11 กุมภาพันธ์ 2565
กสร. รุกแก้ปัญหาค้ามนุษย์ ยกระดับสู่ Tier 1 พุ่งเป้าขจัดการใช้แรงงานเด็ก
กรมสวัสดิการและคุ้มครองแรงงาน (กสร.) เร่งแก้ปัญหาการค้ามนุษย์ด้านแรงงานอย่างเป็นรูปธรรม เพื่อปลดล็อค Tier 2 Watch List โดยมีเป้าหมายที่ระดับ Tier1 1 โดยจัดประชุมเพื่อจัดทําแผนปฏิบัติการด้านการขจัดการใช้แรงงานเด็กในรูปแบบที่เลวร้าย
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า สถานการณ์การค้ามนุษย์ในประเทศไทย ปัจจุบันไทยอยู่ในระดับเทียร์ 2 ซึ่งต้องจับตามอง (Tier 2 Watch List) เพื่อยกระดับการจัดลําดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ตามนโยบายของรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงานที่ดูแลในเรื่องการป้องกันและแก้ไขปัญหาการค้ามนุษย์โดยตรง เพื่อยกระดับเทียร์ให้สูงขึ้น จึงสั่งการให้กรมสวัสดิการและคุ้มครองแรงงาน กําหนดเป็นนโยบายเร่งด่วนด้านการป้องกันและแก้ไขปัญหาการค้ามนุษย์ด้านแรงงาน โดยพุ่งเป้าการตรวจสถานประกอบกิจการที่เสี่ยงต่อการใช้แรงงานเด็ก แรงงานบังคับ แรงงานขัดหนี้ และการค้ามนุษย์ด้านแรงงาน เพื่อคุ้มครองแรงงานไม่ให้มีการละเมิดสิทธิด้านแรงงานในกิจการประเภทต่าง ๆ ซึ่ง กสร. ได้จัดประชุมเชิงปฏิบัติการเพื่อจัดทําแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 – 2570 ซึ่งประกอบไปด้วย รูปแบบ ก. ทุกรูปแบบของการใช้ทาส หรือแนวปฏิบัติที่คล้ายกับการใช้ทาส เช่น การค้า และการซื้อขายเด็ก การขนส่งเด็ก แรงงานขัดหนี้ แรงงานไพร่ติดที่ดิน แรงงานบังคับ หรือเรียกเกณฑ์เด็กเพื่อใช้ในการสู้รบ รูปแบบ ข. การใช้ จัดหา หรือเสนอเด็กเพื่อการค้า เพื่อการค้าประเวณี เพื่อการผลิตสื่อลามก หรือเพื่อการแสดงลามก รูปแบบ ค. การใช้ จัดหา หรือเสนอเด็กเพื่อกิจกรรมที่ผิดกฎหมาย โดยเฉพาะเพื่อผลิตและขนส่ง ยาเสพติดตามที่นิยามไว้ในสนธิสัญญาระหว่างประเทศที่เกี่ยวข้อง และรูปแบบ ง. งานซึ่งโดยลักษณะของงาน หรือโดยสภาพแวดล้อมในการทํางานมีแนวโน้มที่จะเป็นอันตรายต่อสุขภาพ ความปลอดภัย และศีลธรรมของเด็ก โดยมีหน่วยงานที่มีภารกิจเกี่ยวข้องกับการดําเนินงานขจัดการใช้แรงงานเด็กในรูปแบบที่เลวร้ายมาร่วมประชุม เพื่อร่วมกันแก้ปัญหาการใช้แรงงานเด็กในรูปแบบที่เลวร้ายที่มีความเชื่อมโยงกับปัญหาด้านการค้ามนุษย์ และแรงงานบังคับในหลายประเด็น ทําให้มีความจําเป็นอย่างยิ่ง
ในการกําหนดแนวทางการแก้ไขปัญหาโดยเร่งด่วน
อธิบดี กสร.กล่าวเพิ่มเติมว่า การประชุมเชิงปฏิบัติการในครั้งนี้จะเป็นการระดม ความคิดเห็นจากผู้แทนหน่วยงานที่มีภารกิจเกี่ยวข้องกับการแก้ไขปัญหาการใช้แรงงานเด็ก ในรูปแบบที่เลวร้ายของประเทศไทยเพื่อนํามากําหนดแนวทางการจัดทําแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 - 2570 ให้เกิดความสอดคล้องกับการดําเนินการตามแผนยุทธศาสตร์ชาติ รวมถึงให้หน่วยงานที่เกี่ยวข้องได้นําไปใช้เป็นแผนแม่บทในการดําเนินการขจัดการใช้แรงงานเด็กในรูปแบบที่เลวร้ายได้อย่างมีประสิทธิภาพ และเป็นไปในทิศทางเดียวกัน
รัฐบาลไทย-ข่าวทำเนียบรัฐบาล-กรมศุลกากร ปรับลดระยะเวลาจัดทำข้อมูลสถิติการค้าระหว่างประเทศ (Foreign Trade Statistics) ช่วยวิเคราะห์เศรษฐกิจเร็วขึ้น
วันพฤหัสบดีที่ 24 กุมภาพันธ์ 2565
กรมศุลกากร ปรับลดระยะเวลาจัดทําข้อมูลสถิติการค้าระหว่างประเทศ (Foreign Trade Statistics) ช่วยวิเคราะห์เศรษฐกิจเร็วขึ้น
กรมศุลกากรปรับปรุงกระบวนการจัดทําข้อมูลสถิติการนําเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) ซึ่งใช้เวลาการจัดทําน้อยลง จากที่ต้องเผยแพร่ทุกวันที่ 15 ของเดือนเป็นทุกวันที่ 10 ของเดือน เพื่อช่วยวิเคราะห์เศรษฐกิจให้เร็วข
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ตามที่กรมศุลกากรได้จัดทําข้อมูลสถิติในการนําเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) เพื่อช่วยในการวิเคราะห์ภาพรวมเศรษฐกิจของประเทศ การกําหนดนโยบายหรือเพื่อการวิเคราะห์ในด้านต่าง ๆ ซึ่งการปรับลดระยะเวลาดังกล่าว เป็นความต้องการของหน่วยงานต่าง ๆ ทั้งภาครัฐและเอกชน ที่ต้องการความรวดเร็วในการวิเคราะห์สถานการณ์ทางเศรษฐกิจการค้าของประเทศ ให้ทันกับการเปลี่ยนแปลงของเศรษฐกิจโลก เพื่อให้การกําหนดทิศทางนโยบายและเป้าหมายทางเศรษฐกิจเป็นไปอย่างมีประสิทธิภาพมากยิ่งขึ้น กรมศุลกากรจึงได้ดําเนินการปรับลดระยะเวลาในการจัดทําข้อมูลสถิติการนําเข้าส่งออกสินค้าหรือข้อมูลสถิติการค้าระหว่างประเทศ (Foreign Trade Statistics) จากเดิมจะจัดทําข้อมูลพร้อมเผยแพร่ทุกวันที่ 15 ของเดือน เมื่อปรับลดระยะเวลาแล้วจะสามารถเผยแพร่ได้ทุกวันที่ 10 ของเดือน ซึ่งเร็วกว่าเดิม 5 วัน
โฆษกกรมศุลกากร กล่าวต่ออีกว่า นอกจากการปรับลดระยะเวลาจัดทําข้อมูลดังกล่าว ยังได้ดําเนินการเพิ่มข้อมูลน้ําหนักสินค้า Weight (KGM) ในระบบสถิติการค้าระหว่างประเทศให้สอดคล้องกับการประชุมเชิงปฏิบัติการ The 6th Regional Workshop on ASEAN International Merchandise Trade Statistics (IMTS) ที่มีข้อแนะนําให้ประเทศสมาชิกเผยแพร่น้ําหนักสินค้า Weight (KGM) ในข้อมูลสถิติการค้าระหว่างประเทศของแต่ละประเทศซึ่งจะช่วยพัฒนาศักยภาพเศรษฐกิจของประเทศไทยให้เจริญเติบโตอย่างรวดเร็วต่อไป
รัฐบาลไทย-ข่าวทำเนียบรัฐบาล-ดีอีเอสเตือนอย่าหลงเชื่อ ข่าวปลอม กรณีเอกสารหนังสือรับรอง และแสดงการยินยอม เงื่อนไขการรับวัคซีนโควิด 19
วันเสาร์ที่ 20 พฤศจิกายน 2564
ดีอีเอสเตือนอย่าหลงเชื่อ ข่าวปลอม กรณีเอกสารหนังสือรับรอง และแสดงการยินยอม เงื่อนไขการรับวัคซีนโควิด 19
ดีอีเอสเตือนอย่าหลงเชื่อ ข่าวปลอม กรณีเอกสารหนังสือรับรอง และแสดงการยินยอม เงื่อนไขการรับวัคซีนโควิด 19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีเอกสารที่มีเนื้อหาเกี่ยวกับประเด็นเรื่องเอกสารหนังสือรับรองและแสดงการยินยอมเงื่อนไขการรับวัคซีนโควิด19ทางศูนย์ต่อต้านข่าวปลอมได้ตรวจสอบข้อเท็จจริงกับสํานักงานปลัดกระทรวงสาธารณสุขกระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีเอกสารรับรองและแสดงการยินยอมเกี่ยวกับการรับวัคซีนโควิด19ซึ่งได้ระบุว่าหากอาการไม่พึงประสงค์หลังการฉีดวัคซีนหน่วยงานจะชดเชยเป็นเงิน10ล้านบาทด้วยนั้นทางสํานักงานปลัดกระทรวงสาธารณสุขได้ตรวจสอบเอกสารดังกล่าวและชี้แจงว่าเป็นเอกสารปลอมโดยในการเข้ารับการฉีดวัคซีนที่หน่วยบริการต่างๆจะมีแบบคัดกรองสุขภาพว่าสามารถรับการฉีดได้หรือไม่เช่นโรคประจําตัวประวัติการแพ้ยาประวัติการได้รับวัคซีนการแพ้วัคซีนหรือส่วนประกอบวัคซีนการติดเชื้อโควิดในช่วง3เดือนที่ผ่านมาภาวะโรคประจําตัวที่อาการยังไม่คงที่การตั้งครรภ์การเจ็บป่วยการรับวัคซีนชนิดอื่นๆในระยะที่ผ่านมาเป็นต้นรวมทั้งให้คําแนะนําเรื่องประสิทธิผลของวัคซีนการปฏิบัติตัวตามมาตรการป้องกันตนเองอาการที่อาจพบได้และการปฏิบัติตัวหลังการฉีดวัคซีนโควิด19และอาการที่ควรไปพบแพทย์เพื่อให้ผู้รับบริการได้รับทราบข้อมูลเข้าใจเกี่ยวกับวัคซีนโควิด19เพื่อตัดสินใจรับการฉีดวัคซีนก่อนลงนามยินยอมฉีดวัคซีนโควิด19และผู้ให้บริการที่หน่วยบริการจะลงนามในแบบฟอร์มด้วย
สําหรับกรณีมีอาการไม่พึงประสงค์หลังการฉีดวัคซีนสามารถยื่นเรื่องขอรับเงินช่วยเหลือเบื้องต้นผ่านโรงพยาบาลสํานักงานสาธารณสุขจังหวัดหรือสปสช.เขตพื้นที่ซึ่งมีคณะอนุกรรมการทั้ง13เขตทั่วประเทศดําเนินการพิจารณาเรื่องเงินเยียวยาโดยกรณีเสียชีวิต/ทุพพลภาพถาวรไม่เกิน4แสนบาท,เสียอวัยวะพิการไม่เกิน240,000บาท,บาดเจ็บ/เจ็บป่วยต่อเนื่องไม่เกิน1แสนบาทดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆประชาชนสามารถติดตามข้อมูลข่าวสารที่ถูกต้องจากกระทรวงสาธารณสุขได้ที่เว็บไซต์https://www.moph.go.thหรือสอบถามโทร02 5901000
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-เขตสุขภาพที่ 10 ขับเคลื่อนงานกัญชาทางการแพทย์ จับกัญชากับสถานที่ท่องเที่ยวเป็นจุดเด่นพัฒนาเศรษฐกิจสุขภาพ
วันเสาร์ที่ 9 เมษายน 2565
เขตสุขภาพที่ 10 ขับเคลื่อนงานกัญชาทางการแพทย์ จับกัญชากับสถานที่ท่องเที่ยวเป็นจุดเด่นพัฒนาเศรษฐกิจสุขภาพ
รองนายกรัฐมนตรีและรัฐมนตรีว่าการการกระทรวงสาธารณสุขเปิดประชุมวิชาการกัญชาทางการแพทย์ เขตสุขภาพที่ 10 “มุกศรีโสธรเจริญราชธานี” ภายใต้แนวคิด “หายเจ็บ หายจน รวมพล คนรักกัญ” เน้นนโยบายพัฒนาด้านเศรษฐกิจสุขภาพ
รองนายกรัฐมนตรีและรัฐมนตรีว่าการการกระทรวงสาธารณสุขเปิดประชุมวิชาการกัญชาทางการแพทย์ เขตสุขภาพที่ 10 “มุกศรีโสธรเจริญราชธานี” ภายใต้แนวคิด “หายเจ็บ หายจน รวมพล คนรักกัญ” เน้นนโยบายพัฒนาด้านเศรษฐกิจสุขภาพ เชื่อมต่อสถานที่ปลูก ผลิตกัญชา กัญชง กับสถานที่ท่องเที่ยวที่มีชื่อเสียงของแต่ละจังหวัด สร้างรายได้ให้คนในพื้นที่
วันนี้ (9 เมษายน 2565) ที่อาคารสถาบันภาษา ศิลปะและวัฒนธรรม มหาวิทยาลัยราชภัฏศรีสะเกษ จ.ศรีสะเกษ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวิชาการกัญชาทางการแพทย์ เขตสุขภาพที่ 10 โดยมีผู้บริหารกระทรวงสาธารณสุข หน่วยงานภาครัฐ เอกชน อสม.และประชาชนเข้าร่วมงานจํานวนมาก
นายอนุทินกล่าวว่า กระทรวงสาธารณสุขมองเห็นศักยภาพของพืชกัญชาที่สามารถนํามาใช้ทางการแพทย์ได้ เป็นการส่งเสริมทางเลือกในการรักษาให้กับประชาชน รวมถึงเป็นพืชเศรษฐกิจชนิดใหม่ให้เกษตรกรปลูกเพื่อสร้างรายได้ให้กับครัวเรือน จากการประชุมวิชาการกัญชาทางการแพทย์ในหลายเขตสุขภาพที่ผ่านมาพบว่ามีการพัฒนาในทิศทางที่ดีเป็นอย่างมาก นอกจากเป็นยารักษายังต่อยอดเป็นผลิตภัณฑ์อื่นๆ ทั้งอาหาร เครื่องสําอาง ผลิตภัณฑ์สุขภาพ สําหรับเขตสุขภาพที่ 10 “มุกศรีโสธรเจริญราชธานี” มีจุดเด่น คือ มีนโยบายพัฒนาด้านเศรษฐกิจสุขภาพ นํากัญชากับสถานที่ท่องเที่ยวมาเป็นจุดขาย โดยจัดทําเส้นทางท่องเที่ยวเชิงสุขภาพเชื่อมต่อสถานที่ปลูก ผลิตกัญชา กัญชง กับสถานที่ท่องเที่ยวที่มีชื่อเสียงของแต่ละจังหวัด เช่น วัดสิรินธรวรารามภูพร้าว กับ ด่านช่องเม็ก อ.สิรินธร จ.อุบลราชธานี, ไร่กัญชามาทวีฟาร์ม กับผามออีแดง อ.กันทรลักษ์ จ.ศรีสะเกษ, ออร์แกนิค คาเฟ่ กาแฟสายสุขภาพ อ.เลิงนกทา จ.ยโสธร , ศูนย์แพทย์แผนไทยและแหล่งปลูกกัญชา กับพระเหลาเทพนิมิต อ.พนา จ.อํานาจเจริญ และโรงงานสมุนไพร กับ ทุ่งกังหันลม อ.นิคมคําสร้อย จ.มุกดาหาร เป็นต้น ช่วยกระตุ้นเศรษฐกิจในชุมชน และในจังหวัดได้อย่างมาก
ด้านนพ.ณรงค์ สายวงศ์ รองปลัดกระทรวงสาธารณสุข กล่าวว่า เขตสุขภาพที่ 10 ประกอบด้วย 5 จังหวัด ได้แก่ จ.มุกดาหาร จ.ศรีสะเกษ จ.ยโสธร จ.อํานาจเจริญ และ จ.อุบลราชธานี มีโรงพยาบาลภาครัฐและคลินิกกัญชาทางการแพทย์ภาคเอกชน เปิดให้บริการรวม 68 แห่ง ช่วยให้ผู้ป่วยเข้าถึงการรักษาด้วยยากัญชาได้อย่างปลอดภัย โดยตั้งแต่ตุลาคม ถึงธันวาคม ปีที่ผ่านมาโรงพยาบาลภาครัฐในเขตสุขภาพฯ ให้การรักษาผู้ป่วยด้วยยากัญชารวม 4,537 ราย เป็นแผนไทย 4,202 ราย และแผนปัจจุบัน 335 ราย ปัจจุบันได้ส่งเสริมให้มีการนํากัญชามาใช้ประโยชน์ในเชิงเศรษฐกิจมากขึ้นโดยมีวิสาหกิจชุมชนที่ได้รับอนุญาตปลูกกัญชาแล้ว 11 แห่ง อยู่ระหว่างการขออนุญาต 19 แห่ง และแสดงเจตจํานงขอปลูกอีก 17 แห่ง มีสถานที่ผลิตตํารับยากัญชาที่ได้รับอนุญาต 2 แห่ง เป็นภาครัฐ 1 แห่ง คือ โรงพยาบาลพนา จ.อํานาจเจริญ และภาคเอกชน 1 แห่ง คือ วัดสิรินธรวรารามภูพร้าว จ.อุบลราชธานี
***************************************** 9 เมษายน 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับสร้างความเข้าใจประชาชนอยู่ร่วมกับโควิด-19 ได้อย่างปลอดภัย เตรียมพิจารณามาตรการป้องกันและผ่อนคลาย เพิ่มเติมในที่ประชุม ศบค. ครั้งต่อไป
วันจันทร์ที่ 7 กุมภาพันธ์ 2565
โฆษกรัฐบาลเผย นายกฯ กําชับสร้างความเข้าใจประชาชนอยู่ร่วมกับโควิด-19 ได้อย่างปลอดภัย เตรียมพิจารณามาตรการป้องกันและผ่อนคลาย เพิ่มเติมในที่ประชุม ศบค. ครั้งต่อไป
โฆษกรัฐบาลเผย นายกฯ กําชับสร้างความเข้าใจประชาชนอยู่ร่วมกับโควิด-19 ได้อย่างปลอดภัย เตรียมพิจารณามาตรการป้องกันและผ่อนคลาย เพิ่มเติมในที่ประชุม ศบค. ครั้งต่อไป
วันนี้ (7 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําทุกฝ่ายติดตามเฝ้าระวังสถานการณ์การแพร่ระบาดการติดเชื้อโควิด-19 หลังพบผู้ติดเชื้อยอดพุ่งถึงหลักหมื่นติดต่อหลายวัน โดยกระทรวงสาธารณสุข ชี้แจงว่าแม้สายพันธุ์โอมิครอนจะแพร่กระจายเชื้อได้รวดเร็ว แต่อาการไม่ได้รุนแรงมากกว่าสายพันธุ์เดลตา และจํานวนยอดผู้เสียชีวิตและผู้ป่วยหนักไม่ได้เพิ่มขึ้นตาม ซึ่งยังอยู่ในสถานการณ์และระบบสาธารณสุขสามารถรองรับผู้ป่วยที่มีอาการหนักเพื่อป้องกันการเสียชีวิตได้ ในส่วนผู้ป่วยที่ไม่มีอาการหรืออาการน้อย ให้ใช้ระบบการรักษาที่บ้าน นายกรัฐมนตรี ได้สั่งการให้เร่งสร้างความเข้าใจกับประชาชนว่า เราทุกคนสามารถอยู่ร่วมกับโควิด-19 ได้อย่างปลอดภัย หากปฏิบัติตามมาตรการป้องกัน ดูแลตนเองอย่างเคร่งครัด ทั้งนี้ คาดว่า จะมีการพิจารณาทบทวนมาตรการควบคุมการแพร่ระบาดโควิด-19 รวมถึงมาตรการผ่อนคลายเพื่อขับเคลื่อนกิจการ กิจกรรม ในที่ประชุม ศบค. ครั้งต่อไป เพื่อให้ประชาชนสามารถกลับมาใช้ชีวิตได้เหมือนปกติมากที่สุด
สําหรับ ผู้ติดเชื้อโควิด-19 รายใหม่ วันนี้ รวม 10,470 ราย จําแนกเป็น ผู้ป่วยจากในประเทศ 10,304 ราย ผู้ป่วยมาจากต่างประเทศ 166 ราย ผู้ป่วยสะสม 284,036 ราย (ตั้งแต่ 1 มกราคม 2565) หายป่วยกลับบ้าน 8,711 ราย หายป่วยสะสม 223,890 ราย (ตั้งแต่ 1 มกราคม 2565) ผู้ป่วยกําลังรักษา 92,784 ราย เสียชีวิต 12 รายล่าสุดการให้บริการวัคซีน โควิด-19 สะสมอยู่ที่ 118,021,796 โดส เข็มที่ 1 ฉีดสะสม 52,497,515 โดส เข็มที่ 2 ฉีดสะสม 48,926,180 โดส เข็มที่ 3 ฉีดสะสม 15,445,145 โดส เข็มที่ 4 ฉีดสะสม 1,152,956 โดส ส่วนสถานการณ์การแพร่ระบาดของไวรัสโควิด-19 ทั่วโลก ยอดผู้ติดเชื้อสะสมทั่วโลกจํานวน 395,658,159 ราย ประเทศไทยอยู่อันดับ 30 ของโลก
รัฐบาลไทย-ข่าวทำเนียบรัฐบาล-โฆษกฯ เผย “นายกฯ” เชื่อมั่นพร้อมเดินหน้าประเทศสู่ความปกติใหม่ ขอผู้สัมผัสเสี่ยงสูงปฏิบัติตนตามมาตรการ 5+5
วันพฤหัสบดีที่ 12 พฤษภาคม 2565
โฆษกฯ เผย “นายกฯ”  เชื่อมั่นพร้อมเดินหน้าประเทศสู่ความปกติใหม่ ขอผู้สัมผัสเสี่ยงสูงปฏิบัติตนตามมาตรการ 5+5
โฆษกฯ เผย “นายกฯ”  เชื่อมั่นพร้อมเดินหน้าประเทศสู่ความปกติใหม่ ขอผู้สัมผัสเสี่ยงสูงปฏิบัติตนตามมาตรการ 5+5    โดยยอดผู้ติดเชื้อโควิด-19 รายใหม่วันนี้ 8,019 ราย ขณะที่ผู้ป่วยรักษาตัวในรพ.  77,427 ราย และมีแนวโน้มลดลงต่อเนื่อง
วันนี้ (12 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ขณะนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมอยู่ระหว่างการเข้าร่วมการประชุมสุดยอดอาเซียน – สหรัฐอเมริกา สมัยพิเศษ (ASEAN –U.S. Special Summit) ณ กรุงวอชิงตัน สหรัฐอเมริกา แต่ยังคงติดตามสถานการณ์โควิด-19 ภายในประเทศอย่างใกล้ชิด รับทราบรายงานสถานการณ์ตัวเลขผู้ติดเชื้อ และจํานวนผู้ป่วยรักษาตัวในโรงพยาบาล โรงพยาบาลสนามและอื่น ๆ มีแนวโน้มลดลงอย่างต่อเนื่อง ล่าสุดวันนี้ (12 พฤษภาคม 2565) ผู้ป่วยกําลังรักษา 77,427 ราย ขณะที่มีจํานวนผู้ป่วยปอดอักเสบรักษาตัวอยู่ในโรงพยาบาล 1,353 ราย และอัตราครองเตียงลดลง ชี้เริ่มเป็นสัญญานที่ดีขึ้นในการเดินหน้าประเทศ จากความร่วมมือของทุกคนช่วยให้สถานการณ์การแพร่ระบาดของโควิด-19 ในประเทศอยู่ในระดับที่น่าพอใจ และมีสถานการณ์ดีขึ้นอย่างต่อเนื่อง ขอความร่วมมือทุกคนเฝ้าระวังตัวเองอย่างเคร่งครัด ตามมาตรการ Universal Preventation สําหรับผู้เสี่ยงสูง ยึดหลัก 5 + 5 กักตัวที่บ้าน 5 วัน ตรวจATK ในวันที่ 5 หลังสัมผัสใกล้ชิดผู้ป่วยครั้งสุดท้าย หรือหากมีอาการให้ตรวจ ATK ทันที และสังเกตอาการตัวเองต่อเนื่องอีก 5 วัน โดยสามารถใช้ชีวิตได้ตามปกติ ออกนอกพื้นที่ได้ แต่เฝ้าระวังตนเอง ไม่อยู่ร่วมกับคนหมู่มาก ทั้งนี้ ทุกคนต้องร่วมมือกันเฝ้าระวังและป้องกันโรคอย่างต่อเนื่อง เพื่อเตรียมเข้าสู่โรคประจําถิ่นต่อไป
สําหรับรายงานยอดผู้ติดเชื้อโควิด-19 ประจําวันที่ 12 พฤษภาคม 2565 พบผู้ติดเชื้อรวม 8,019 ราย จําแนกเป็น ผู้ป่วยจากในประเทศ 8,016 ราย
ผู้ป่วยมาจากต่างประเทศ 3 ราย ทําให้มีผู้ป่วยสะสม 2,129,802 ราย (ตั้งแต่ 1 มกราคม 2565)
โดยมีจํานวนผู้หายป่วยกลับบ้าน 8,807 ราย
หายป่วยสะสม 2,078,005 ราย (ตั้งแต่ 1 มกราคม 2565) ในขณะที่มีผู้ป่วยกําลังรักษา 77,427 ราย และเสียชีวิต 59 ราย ส่วนรายงานจํานวนผู้ป่วยปอดอักเสบรักษาตัวอยู่ในโรงพยาบาลรวม 1,353 ราย เฉลี่ยจังหวัดละ 18 ราย อัตราครองเตียง ร้อยละ 17.4
ส่วนรายงานสรุปการฉีดวัคซีนโควิด-19 เมื่อวันที่ 11 พฤษภาคม 2565 (เวลา18.18 น.) รวมทั้งสิ้น 135,222,806 โดส แบ่งเป็นเข็มที่ 1 จํานวน 56,471,030 โดส เข็มที่ 2 จํานวน 51,824,924โดส เข็มที่ 3 จํานวน 23,986,460โดส และเข็มที่ 4 จํานวน 2,940,392 โดส ///
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับทุกฝ่ายเร่งพัฒนาพื้นที่ย่านสถานีรถไฟอุดรธานี-หนองคาย รองรับการส่งออกสินค้าผ่านเส้นทางรถไฟความเร็วสูง สปป.ลาว-จีน ให้มีประสิทธิภาพ
วันพฤหัสบดีที่ 2 มิถุนายน 2565
โฆษกรัฐบาลเผย นายกฯ กําชับทุกฝ่ายเร่งพัฒนาพื้นที่ย่านสถานีรถไฟอุดรธานี-หนองคาย รองรับการส่งออกสินค้าผ่านเส้นทางรถไฟความเร็วสูง สปป.ลาว-จีน ให้มีประสิทธิภาพ
โฆษกรัฐบาลเผย นายกฯ กําชับทุกฝ่ายเร่งพัฒนาพื้นที่ย่านสถานีรถไฟอุดรธานี-หนองคาย รองรับการส่งออกสินค้าผ่านเส้นทางรถไฟความเร็วสูง สปป.ลาว-จีน ให้มีประสิทธิภาพ สอดรับยุทธศาสตร์การคมนาคมระดับภูมิภาค
วันที่ 2 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและกําชับทุกหน่วยงานที่เกี่ยวข้องเร่งพัฒนาโลจิสติกส์ระบบรางของไทย โดยเฉพาะในพื้นที่ย่านสถานีรถไฟอุดรธานี-หนองคายที่เป็นจุดยุทธศาสตร์ด้านการส่งออกแห่งใหม่ของภาคตะวันออกเฉียงเหนือให้การขนส่ง เกิดความก้าวหน้า มีประสิทธิภาพ และตอบโจทย์การใช้งานของประชาชนมากที่สุด โดยเฉพาะด้านการนําเข้า-ส่งออกสินค้าทางการเกษตรของผู้ประกอบการไทยที่กําลังได้รับความนิยมในภูมิภาค จากภาพรวมอัตราการส่งออกของไทยระหว่างเดือนมกราคม-เมษายน 2565 ที่ผ่านมาขยายตัวสูงกว่า 13.7% รวมมูลค่า 97,122 ล้านเหรียญสหรัฐ มีสินค้าส่งออกสําคัญ ได้แก่ สินค้าการเกษตร สินค้าเกษตรอุตสาหกรรม และสินค้าอุตสาหกรรม ซึ่งการส่งออกสินค้าทางการเกษตรของไทยยังคงครองตลาดในจีนต่อเนื่อง อาทิ ทุเรียนหมอนทอง หมอนยางพารา ผ้าไหมไทย ข้าวมอลต์ ยางมะตอย เม็ดพลาสติก และอาหารไทยชนิดต่าง ๆ เป็นต้น
จากความร่วมมือทางเศรษฐกิจและการค้าระหว่างกัน พร้อมกับที่รถไฟความเร็วสูงระหว่าง สปป.ลาว-จีน ได้เปิดให้ใช้บริการแล้ว จึงเป็นโอกาสของไทยในการพัฒนาระบบการขนส่งทางรางให้มีประสิทธิภาพ เอื้อต่อการส่งออกสินค้าผ่านรถไฟจากไทยไปจีนยิ่งขึ้น ขณะนี้การขนส่งทางรถไฟความเร็วสูงจึงเป็นทางเลือกใหม่ที่คุ้มค่า
นายธนกรฯ กล่าวเพิ่มเติมว่า นายกรัฐมนตรีติดตามและสนับสนุนการส่งออกสินค้าไทยออกสู่ตลาดโลก อีกทั้งมุ่งมั่นเสริมสร้างศักยภาพระบบโลจิสติกส์ไทยให้ก้าวหน้าและพร้อมสู่การเป็นศูนย์กลางการคมนาคมขนส่งของกลุ่มอนุภูมิภาคลุ่มน้ําโขงในอนาคต รวมทั้งขอบคุณทุกฝ่ายที่ร่วมกันแก้ไขปัญหาและหามาตรการรองรับอย่างต่อเนื่อง และขอให้ทุกหน่วยงานที่เกี่ยวข้องทั้งภาครัฐและภาคเอกชนร่วมบูรณาการการทํางานให้สอดคล้องตามแนวนโยบายทางการค้าและยุทธศาสตร์ด้านการขนส่งอย่างเคร่งครัด มีประสิทธิภาพ และให้เกิดเป็นรูปธรรมยิ่งขึ้น โดยนายกรัฐมนตรี สปป.ลาว ได้เดินทางเยือนไทยอย่างเป็นทางการในฐานะแขกของรัฐบาลระหว่างวันที่ 1-2 มิถุนายน 2565 นี้ จึงเป็นโอกาสให้ผู้นําทั้งสองฝ่ายได้ร่วมหารือในประเด็นนี้ โดยได้สั่งการหน่วยงานที่เกี่ยวข้องให้พิจารณาดําเนินการในส่วนที่เกี่ยวข้องเพื่อผลสําเร็จอย่างเป็นรูปธรรมเพื่อประโยชน์ร่วมกันของทั้งสองประเทศ
รัฐบาลไทย-ข่าวทำเนียบรัฐบาล-กรมการขนส่งทางบก เตือนระวังมิจฉาชีพหลอกทำใบขับขี่ปลอมบนโลกออนไลน์ ย้ำการทำใบขับขี่ต้องดำเนินการด้วยตนเองที่สำนักงานขนส่งเท่านั้น
วันจันทร์ที่ 24 มกราคม 2565
กรมการขนส่งทางบก เตือนระวังมิจฉาชีพหลอกทําใบขับขี่ปลอมบนโลกออนไลน์ ย้ําการทําใบขับขี่ต้องดําเนินการด้วยตนเองที่สํานักงานขนส่งเท่านั้น
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ปัจจุบันมีกลุ่มมิจฉาชีพแอบอ้างว่ารับทําและจัดหาใบอนุญาตขับรถบนโลกออนไลน์ โดยไม่ต้องอบรมหรือทดสอบ เพียงแค่จ่ายเงินก็รอรับใบอนุญาตขับรถที่บ้านได้เลย ซึ่งไม่เป็นความจริง ขั้นตอนการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือ ผู้ขอรับใบอนุญาตขับรถต้องดําเนินการด้วยตนเองทุกขั้นตอนที่สํานักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ดังนั้น หากพบเห็นการโฆษณารับทําใบอนุญาตขับรถโดยไม่ต้องมีขั้นตอนการอบรมหรือทดสอบ ขอให้สันนิษฐานว่าเป็นมิจฉาชีพ และอย่าหลงเชื่อโอนเงินไปให้กลุ่มมิจฉาชีพโดยเด็ดขาด ซึ่งขณะนี้กรมการขนส่งทางบกได้ให้เจ้าหน้าที่รวบรวมหลักฐานเพื่อดําเนินการแจ้งความดําเนินคดีกับมิจฉาชีพที่มีพฤติกรรมดังกล่าว เพื่อลดความสูญเสียทรัพย์สินของพี่น้องประชาชน
รองอธิบดีกรมการขนส่งทางบก กล่าวเพิ่มเติมว่า ลักษณะพฤติการณ์ของมิจฉาชีพเหล่านี้ จะสร้างบัญชีไลน์ปลอม เฟซบุ๊กปลอม แอบอ้างตั้งชื่อเป็น กรมการขนส่งทางบก หรือ Department of Land Transport (DLT) รับทําใบอนุญาตขับรถทางออนไลน์ มีการเรียกค่าใช้จ่ายในการทําใบอนุญาตขับรถ 2,000 - 12,000 บาท ตามประเภทของรถ และจะต้องส่งข้อมูลส่วนบุคคล รูปถ่ายบัตรประชาชน ที่อยู่ และเบอร์โทรติดต่อ เพื่ออ้างว่านําข้อมูลเข้าระบบ และหากสอบถามข้อมูลเพิ่มเติมก็มักจะอ้างว่าเป็นเจ้าหน้าที่ของกรมการขนส่งทางบก เพื่อหลอกให้หลงเชื่อและโอนเงินให้ในที่สุด ซึ่งผู้ที่หลงเชื่อเมื่อจ่ายไปแล้วมิจฉาชีพมักเงียบหายหรือได้รับใบอนุญาตขับรถปลอม ซึ่งหากนําไปใช้จะมีความผิดตามกฎหมายอาญา อีกทั้งเสี่ยงต่อการถูกนําข้อมูลส่วนตัวไปแอบอ้างทําธุรกรรมที่ผิดกฎหมาย แอบอ้างนําข้อมูลไปกู้เงินออนไลน์ รวมไปถึงการนําไปในก่อคดีอาชญากรรมร้ายแรงได้
ทั้งนี้ ปัจจุบันการดําเนินการด้านใบอนุญาตขับรถทุกชนิดทั้งการขอใหม่และการต่ออายุใบอนุญาตขับรถ กรมการขนส่งทางบกมีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันที่ และเวลาที่สะดวกได้ด้วยตนเอง และสําหรับการต่ออายุใบอนุญาตขับรถ สามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนําผลผ่านการอบรมมาติดต่อที่สํานักงาน ลดขั้นตอนและลดระยะเวลาในการติดต่อ ดังนั้น ขอประชาสัมพันธ์แจ้งเตือนประชาชนอย่าหลงเชื่อหากมีผู้ใดแอบอ้างอาสาดําเนินการด้านในอนุญาตขับรถให้โดยเด็ดขาดขอให้ตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดาสามารถแจ้งเบาะแสมายังกรมการขนส่งทางบกได้โดยตรง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมการจัดหางาน ย้ำเส้นตาย ส่งข้อมูลเงินสมทบผ่านระบบ e – Service ภายในวันที่ 17 ม.ค. 65
วันศุกร์ที่ 14 มกราคม 2565
กรมการจัดหางาน ย้ําเส้นตาย ส่งข้อมูลเงินสมทบผ่านระบบ e – Service ภายในวันที่ 17 ม.ค. 65
นายไพโรจน์ โชติกเสถียร อธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน ปรับเปลี่ยนเงื่อนไขโครงการส่งเสริมและรักษาระดับการจ้างงานในธุรกิจ SMEs ตามมติครม. เมื่อวันที่ 11 มกราคม 2565
เพื่อให้นายจ้าง/สถานประกอบการที่เสียสิทธิการรับเงินอุดหนุนในงวดเดือนธันวาคม 2564 ที่ผ่านมา เนื่องจากไม่ได้ส่งข้อมูลเงินสมทบฯ ผ่านระบบ e - Service ของสํานักงานประกันสังคมภายในกําหนด มีโอกาสได้รับเงินอุดหนุนในเดือนธันวาคม 64 และมกราคม 65 ในอัตรา 3,000 บาท ต่อลูกจ้างสัญชาติไทย 1 คนต่อเดือน โดยนายจ้าง/สถานประกอบการจะต้องลงทะเบียนสมัครใช้บริการระบบ e-Service ของสํานักงานประกันสังคม เมื่อสมัครแล้วจะต้องนําส่งข้อมูลเงินสมทบผ่านระบบ e-Service ของสํานักงานประกันสังคมภายในวันที่ 17 มกราคม 2565 และรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯเพื่อมีสิทธิได้รับเงินอุดหนุนจากรัฐบาล หากสถานประกอบการไม่ปฏิบัติตามเงื่อนไขภายในกําหนดเวลาจะไม่มีสิทธิรับเงินอุดหนุนดังกล่าว
“สําหรับเงื่อนไขที่ได้รับการพิจารณาปรับเปลี่ยน มีดังนี้
1. นายจ้างที่เข้าร่วมโครงการหากเคยนําส่งข้อมูลเงินสมทบผ่านระบบ e-Service ของสํานักงานประกันสังคม ตั้งแต่เดือนมกราคม 2564 จนถึงก่อนวันที่ 16 ธันวาคม 2564 จะได้รับเงินอุดหนุน จํานวน 2 เดือน (ธ.ค. 64 – ม.ค. 65)
2. นายจ้างที่เข้าร่วมโครงการแต่มีการนําส่งข้อมูลเงินสมทบผ่านระบบ e-Service ของสํานักงานประกันสังคม หลังวันที่ 15 ธันวาคม 2564 ที่ได้นําส่งข้อมูลฯ ภายในวันที่ 17 มกราคม 2565 จึงจะได้รับเงินอุดหนุน จํานวน 2 เดือน (ธ.ค. 64 – ม.ค. 65) หากปฏิบัติตามเงื่อนไขข้อใดข้อหนึ่ง และรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ จะมีสิทธิรับเงินอุดหนุน งวดเดือนธันวาคม 2564 และเดือนมกราคม 2565”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-Govt Spokesperson: PM is not against mixing and matching of COVID-19 vaccines
วันพุธที่ 14 กรกฎาคม 2564
Govt Spokesperson: PM is not against mixing and matching of COVID-19 vaccines
Govt Spokesperson: PM is not against mixing and matching of COVID-19 vaccines
July 14, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha handed down a policy for immediate acquisition and provision of COVID-19 vaccines to the public.According to medical statistics,although vaccination may not stop the people from catching the virus, itsubstantially reducesthe severity of symptomsand fatality, especially in the elderlies and those with underlying diseases.
According to the Government Spokesperson,the Prime Minister is not againstthemixing and matchingofCOVID-19vaccines,but would like tocall on all sectors totake into considerationadvices of the NationalCommunicable Disease Committee. This is in line withthe World Health Organization's chief scientistSoumya Swaminathan’sconcern overthe issue, as she saidthat itwould bea little bit of a dangerous trend, andpeople should follow public health advice and not make their own decisions on vaccine mixing or taking additional doses.She also suggested thatpublic health agencies provide advice based on available data, and that immunogenicity and safety both need to be evaluated.
รัฐบาลไทย-ข่าวทำเนียบรัฐบาล-รมว.สุชาติ มอบถุงยังชีพหมื่นชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร บรรเทาความเดือดร้อนจากผลกระทบโควิด-19
วันพุธที่ 13 ตุลาคม 2564
รมว.สุชาติ มอบถุงยังชีพหมื่นชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร บรรเทาความเดือดร้อนจากผลกระทบโควิด-19
- -
เมื่อวันที่ 13 ตุลาคม 2564นายสุชาติ ชมกลิ่น รัฐมนตรีว่าการกระทรวงแรงงานมอบถุงยังชีพจํานวน 10,000 ชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ช่วยเหลือบรรเทาความเดือดร้อนของประชาชนจากการแพร่ระบาดของโควิด-19โดยมี นายศักดิ์ชัย บุญมา รองผู้ว่าราชการกรุงเทพมหานคร เป็นผู้รับมอบ เพื่อนําไปแจกจ่ายช่วยเหลือพี่น้องผู้ใช้แรงงานและประชาชนในพื้นที่กรุงเทพมหานครบรรเทาความเดือดร้อนจากผลกระทบโควิด-19 ณ บริเวณโถงชั้น 1 อาคารกระทรวงแรงงานโดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคลประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงานนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวว่า เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร 13 ตุลาคม 2564 เพื่อเป็นการแสดงความจงรักภักดี กระทรวงแรงงาน จึงได้จัดกิจกรรมมอบถุงยังชีพจํานวน 10,000 ชุด เพื่อถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมอบให้แก่กรุงเทพมหานครและกองบัญชาการตํารวจนครบาล เพื่อนําไปแจกจ่ายช่วยเหลือบรรเทาความเดือดร้อนของประชาชนที่ได้รับผลกระทบจากการแพร่ระบาดของโควิด-19 เนื่องจากกรุงเทพมหานครเป็นหนึ่งใน 29 จังหวัดพื้นที่ควบคุมสูงสุดที่ต้องปฏิบัติตามมาตรการควบคุมการแพร่ระบาดของโควิด-19 ทําให้พี่น้องผู้ใช้แรงงานและประชาชนได้รับผลกระทบ
“ในวันนี้กระทรวงแรงงาน ได้จัดกิจกรรมมอบถุงยังชีพจํานวน 10,000 ชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ช่วยเหลือบรรเทาความเดือดร้อนของประชาชนจากการแพร่ระบาดของโควิด-19 ซึ่งเป็นเครื่องอุปโภคบริโภค ข้าวสารอาหารแห้ง ที่ได้รับการสนับสนุนจากภาคเอกชนนํามาบรรจุใส่ถุงยังชีพเพื่อให้กรุงเทพมหานครและกองบัญชาการตํารวจนครบาลนําไปแจกจ่ายให้แก่พี่น้องผู้ใช้แรงงานและประชาชนที่ได้รับผลกระทบจากโควิด-19 ในชุมชนพื้นที่ต่าง ๆ อย่างทั่วถึง เป็นการบรรเทาความเดือดร้อนในเบื้องต้นด้านอาหารและช่วยแบ่งเบาภาระค่าใช้จ่ายในครัวเรือน และให้สามารถก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ในเวที #อภิปรายไม่ไว้วางใจ ช่วงท้ายวันนี้
วันเสาร์ที่ 4 กันยายน 2564
ในเวที #อภิปรายไม่ไว้วางใจ ช่วงท้ายวันนี้
....
นายกฯ ให้คํามั่นว่ารัฐบาลจะร่วมมือทุกฝ่าย ทําหน้าที่อย่างดีที่สุด เพื่อนําพาประเทศก้าวสู่อนาคตที่มั่นคง มั่งคั่ง ยั่งยืน อย่างไม่ย่อท้อต่ออุปสรรคใด ๆ
“ฟ้าหลังฝนย่อมสดใสเสมอ”
.
วันนี้ (3 ก.ย. 64) พลเอก ประยุทธ์ จันทร์โอชา นายกรัฐมนตรี และ รมว.กลาโหม ชี้แจงต่อสภาผู้แทนราษฎรในประเด็นต่าง ๆ ดังนี้
.
1.รัฐบาลพร้อมปรับแก้ไขปัญหา และจะไม่ทิ้งใครไว้ข้างหลัง แม้ไทยจะไม่ใช่ประเทศที่รับมือได้ดีที่สุด แต่รัฐบาลได้ทําอย่างเต็มกําลัง "ขอขอบคุณทุกคนที่ให้ความร่วมมือกันฝ่าวิกฤติ"
.
2.อัตราการหายป่วยของไทยมากกว่า 85% ต่อผู้ติดเชื้อในประเทศ มีผู้ป่วยสะสม 1.23 ล้านคน ซึ่งหายป่วยแล้ว 1.05 ล้านคน เกณฑ์การรักษาชีวิตผู้ติดเชื้อได้มากกว่าเกณฑ์เฉลี่ยโลกถึง 2 เท่า อัตราการเสียชีวิตโลก 2.08% ของไทย 0.96%
.
3.ต้องคิดและมองไปข้างหน้า ร่วม “ก้าวผ่านพ้นวิกฤตนี้ไปด้วยกัน” ด้วยวิธีการควบคุมโรคแนวใหม่ที่สมดุล กับการดําเนินชีวิตที่ปลอดภัยจากโควิด-19
.
4.รัฐบาลเตรียมการกระตุ้นเศรษฐกิจอย่างต่อเนื่อง ทุกมาตรการ/โครงการ โปร่งใส ตรวจสอบได้ และหากใครที่ยังเข้าไม่ถึงก็พิจารณาต่อไป เน้นความยืดหยุ่น ปรับเปลี่ยนได้ตามความหมาะสมสอดคล้องกับสถานการณ์ที่เปลี่ยนแปลงไป
.
5.ยุทธศาสตร์ของประเทศไทยที่รัฐบาลจะเดินหน้าต่อจากนี้
5.1 การต่อยอดโครงสร้างพื้นฐานและการลงทุนในภูมิภาค
5.2 การลดการปล่อยก๊าซเรือนกระจก ซึ่งเป็นวาระของโลก
5.3 การต่อยอดอุตสาหกรรมที่ไทยมีศักยภาพและมีความได้เปรียบเชิงเปรียบเทียบ
5.4 อุตสาหกรรมใหม่แห่งอนาคต ที่เน้นการเสริมสร้างอุตสาหกรรมใหม่ที่สอดรับกับทิศทางการเปลี่ยนแปลงของบริบทโลก
5.5 สร้างภูมิคุ้มกันและแต้มต่อให้ SMEs โดยรัฐบาลมีแนวทางพัฒนาเศรษฐกิจบนพื้นฐาน “การพัฒนาผู้ประกอบการยุคใหม่"
5.6 การปฏิรูปและพัฒนาระบบการบริหารงานภาครัฐ
.
6. รัฐบาลยินดีรับฟังทุกความคิดเห็น เพื่อนําไปปรับปรุง แก้ไข มุ่งลดจุดอ่อนในการทํางานที่อาจจะยังมีอยู่ เพื่อประโยชน์ต่อประเทศชาติและประชาชน
.
อ่านเพิ่มเติม คลิก https://www.thaigov.go.th/news/contents/details/45516
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 29 เมษายน – 5 พฤษภาคม 2565
วันศุกร์ที่ 6 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 29 เมษายน – 5 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 29 เมษายน – 5 พฤษภาคม 2565 พบการกระทําผิด จํานวน 339 คดี คิดเป็นเงินค่าปรับ 7.82 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 29 เมษายน – 5 พฤษภาคม 2565) พบว่ามีการกระทําผิด จํานวน 339 คดี คิดเป็นเงินค่าปรับ 7.82 ล้านบาท โดยแยกเป็น สุรา จํานวน 181 คดี ค่าปรับ 1.66 ล้านบาท ยาสูบ จํานวน 119 คดี ค่าปรับ 4.95 ล้านบาท ไพ่ จํานวน 2 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 13 คดี ค่าปรับ 0.43 ล้านบาท น้ําหอม จํานวน 1 คดี ค่าปรับ 0.10 ล้านบาท รถจักรยานยนต์ จํานวน 13 คดี ค่าปรับ 0.18 ล้านบาท และสินค้าอื่น ๆ จํานวน 10 คดี ค่าปรับ 0.49 ล้านบาท โดยมีของกลางแยกเป็นน้ําสุรา จํานวน 2,123.575 ลิตร ยาสูบ จํานวน 51,645 ซอง ไพ่ จํานวน 22 สํารับ น้ํามันและผลิตภัณฑ์น้ํามัน จํานวน 21,150.000 ลิตร น้ําหอม จํานวน 62 ขวด รถจักรยานยนต์ จํานวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 5 พฤษภาคม 2565 พบว่ามีการกระทําผิด จํานวน 16,232 คดี คิดเป็นเงินค่าปรับ 294.04 ล้านบาท โดยแยกเป็น สุรา จํานวน 8,747 คดี ค่าปรับ 77.45 ล้านบาท ยาสูบ จํานวน 5,576 คดี ค่าปรับ 147.38 ล้านบาท ไพ่ จํานวน 265 คดี ค่าปรับ 2.72 ล้านบาท น้ํามันและผลิตภัณฑ์น้ํามัน จํานวน 463 คดี ค่าปรับ 20.11 ล้านบาท น้ําหอม จํานวน 79 คดี ค่าปรับ 4.15 ล้านบาท รถจักรยานยนต์ จํานวน 736 คดี ค่าปรับ จํานวน 16.89 ล้านบาท และสินค้าอื่น ๆ จํานวน 366 คดี ค่าปรับ 25.34 ล้านบาท โดยมีของกลางแยกเป็นน้ําสุรา จํานวน 132,578.895 ลิตร ยาสูบ จํานวน 3,032,718 ซอง ไพ่ จํานวน 17,411 สํารับ น้ํามันและผลิตภัณฑ์น้ํามัน จํานวน 622,810.000 ลิตร น้ําหอม จํานวน 88,309 ขวด รถจักรยานยนต์ จํานวน 897 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/793-2565-29-5-2565-22